Tussen ons seisoen 3 | rooi rose Tussen ons seisoen 3 | rooi rose
Tussen ons seisoen 3
Só kan jy 'n verskil maak! In Tussen Ons Seisoen 3 vra Mariette Snyman kenners hoe jy kan help as 'n krisis iemand na aan jou tref. Wanneer is hulp opbouend, en hoe behou jy jou balans?
Hoe lyk die verskillende jasse wat depressie aantrek? Kan jy iemand met depressie wat 'n doodswens het "daaruit praat"?
Kyk jy in jou geliefde se oë en voel daar is niemand tuis nie? Is jy besorg, terwyl jy self swaarkry? As jy depressie verstaan, veroordeel jy dit nie, en as jy nie veroordeel nie, kan jy ondersteun. Luister na die insigte van 'n vrou wat 34 jaar met depressie in die huis leef.
Tussen Ons Seisoen 3 Episode 12: Kan die Coronavirus-pandemie ons traumatiseer? met Marise Swart
Met Covid-19 en inperking voel dit of ons beheer oor ons lewe verloor het. Ons omstandighede wek ook diep vrese – vir alleenwees, die verlies van vryheid, en vir die dood. Dié gesprek help ons sin maak hiervan.
Tussen Ons Seisoen 3 Episode 11: Voel jy eensaam tydens die inperking? Met dr. Hannetjie van Zyl-Edeling
"Lockdown" kan soos eensame opsluiting voel, en ons verlate, magteloos en depressief laat voel, maar as jy eensaamheid beter verstaan, kan jy dit beter hanteer.
Tussen Ons Seisoen 3 Episode 10: Kommunikasie en konflikhantering tydens "lockdown" met Anys Rossouw
Tydens inperking het verhoudingsmaats minder vryheid, minder spasie, 'n ander roetine en dalk ekstra verantwoordelikhede soos huistakies of kinders besig hou. Moenie dat dit jou verhouding skaad nie - hier is praktiese wenke vir goeie kommunikasie en konflikhantering.
Maak die lewe vir jou én jou voorskoolse of laerskoolkind makliker met voorspelbaarheid, struktuur en oulike idees vir speel wat terselfdertyd kernvaardighede bevorder. Julle skep sommer ook goeie herinneringe!
Tussen Ons Seisoen 3 Episode 8: Hoe om kalm te bly tydens "lockdown" met Dr. Hannetjie van Zyl-Edeling
Die Covid-19-krisis en inperking skep angstigheid oor ons gesondheid, nabymense en finansiële oorlewing. Met dié tegnieke kan jy wegholgedagtes in toom hou, beter slaap en jou energievlakke lig.
'n Krisis soos Covid-19 hou gevaar in – maar ook geleenthede. Hier is praktiese raad om jou vrese en frustrasies te verminder en jou gereed te maak vir 'n groeitydperk hierná.
Om iemand wat besig is om te skei te ondersteun is allermins eenvoudig. Wanneer help jy régtig, en wanneer vererger jy dalk die situasie sonder dat jy dit besef? Hier is sinvolle riglyne oor hulp op emosionele en praktiese gebied, en 'n vars Bybelse perspektief op egskeiding.
'n Miskraam of stilgeboorte tref ouers in die hart. Wanneer hulle vra hoekom dit met hulle gebeur het, sê mense dikwels hulle kan mos maar "weer probeer". Ds. Braam Klopper praat oor die omvang van so 'n verlies, en hoe ons ouers kan ondersteun – selfs jare later.
Dikwels kruip 'n man in sy dop wanneer iemand na aan hom sterf, of lyk dit of hy eenvoudig met sy lewe voortgaan. Wat moet ek weet om my lewensmaat, pa of broer onder sulke omstandighede by te staan?
Tussen Ons Seisoen 3 Episode 3: Wat doen ek as my tienerseun gaan pa word? met Erna Rheeder
Dis vir ouers ontsettend moeilik wanneer hul jong seun pa gaan word. Erna Rheeder, koördineerder by SAVF FAMNET, SAVF Fathers' Network en SA Male Mentorship Network, praat oor hoe om dit ten beste te hanteer.
Tussen Ons Seisoen 3 Episode 2: Wat doen ek as my tienerdogter swanger raak? met Erna Rheeder
Die ma wat hoor haar tienerdogter is swanger, moet die skok hanteer en boonop nie net haar dogter bystaan nie, maar ook haar eie balans behou.
Tussen Ons Seisoen 3 Episode 1: Hoe kan jy help as iemand na aan jou 'n dobbelprobleem het?
Dobbelafhanklikheid word dikwels ten alle koste geheim gehou. Hoe werk dit, en is daar werklik gratis terapie vir dobbelafhanklikes en hul gesinne beskikbaar?